Antara taun 1831 lan 1872, punjul 3.000 jiwa wong-wong Afrika dijupuki saka jajahan Walanda ing Afrika, Elmina (saiki péranganing Ghana). Nalika Perang Dipanagara, KNIL kèlangan akèh prajurit Éropah lan saya akèh manèh prajurit pribumi lan amarga iku dibutuhaké akèh prajurit anyar. Banjur Bèlgi uga mardika ing dasawarsa 1830-an, dadi sing ndunungi Walanda uga saya ciyut. Banjur andil rélatif prajurit pribumi ing KNIL uga arep dikurangi supaya ora mbaléla lan désèrsi. Mula dijupuk prajurit-prajurit saka Afrika, amarga dipikir yèn wong-wong Afrika iku luwih tahan lelara-lelara tropis tinimbang wong-wong Éropah.